
PRESIDENTE SALIENTE DI COMISION 
CONDECORACION REAL A BISHITA 


Siman pasa durante un encuentro masha ameno, Prome 
Minister Evelyn Wever-Croes a tuma despedida di e Presidente 
di e Comision Condecoracion Real na Aruba, sefiora Filomena 
Lopez. 

Despues di hopi afia cu a fungi boluntariamente den e funcion 
aki, sefiora Filomena ta tuma despedida como Presidente di 
e Comision Condecoracion Real na Aruba. Sefiora Natasha 
Anthony ta e presidente nobo y conhuntamente cu e comision 
a bishita Prome Minister pa asina hunto, gradici sefiora 
Filomena pa e servicio y dedicacion na algo asina importante. 


E comision di e Condecoracion Real na Aruba ta ricibi tur 
proposicion cu ta wordo haci pa e ciudadanonan y ta wak 
si ta cumpli cu tur e rekisitonan y ta mira unda mester mas 
hustificacion pa substancia e proposicion. Despues di esaki e 
proposicion ta wordo manda Hulanda unda e organisacion di 
Kapittel voor de Civiele Orden ta tuma e decision si ta duna e 
condecoracion. 


Prome Minister ta remarca cu e comision na Aruba ta traha 
cu e personanan cu a haci e proposicion y ta purba mehora 
e proposicion mas tanto posibel. Esaki ta un trabou grandi y 
nan ta haci'e totalmente riba base boluntario y durante hopi 
afia Sefiora Filomena Lopez a guia e comision aki como 
presidente. “Nos ta gradici'e pa su trabou y ta dese'e tur cos 
bon y na sefiora Natasha Antony cu ta keda como e actual 
presidente y demas miembronan, mi ta desea nan hopi exito”, 


PROME MINISTER 


E tanda di Condecoracion Real 2025 a cuminsa y formularionan 
ta disponibel na Bestuurskantoor, na Hulp Bestuurskantoor San 
Nicolas y na tur MFA. Tambe por download e formularionan 
for di e website di gobierno: www.gobierno.aw, www.overheid. 
aw, www.government.aw Ciudadanonan cu kier nomina un 
persona pa e condecoracion real, por yena tur dos formulario 
y entrega nan prome cu 31 di juli 2024. EEEE 

Gabinete Wever-Croes a cumpli cu e compromiso cu Aruba y Hulanda 


A LOGRA BAHA E CANTIDAD DI PERSONAL DEN 
SERVICIO DI GOBIERNO CU 13% 


Durante Conferencia di Prensa di Gobierno di Aruba 
siman pasa diahuebs, Prome Minister Evelyn Wever- 
Croes a presenta e Relato Anual 2023 di su ministerio di 
Asunto General, Innovacion, Organisacion Gubernamental, 
Infrastructura y Planificacion Teritorial. E relato ta parti den 4 
capitulo y e mandatario a elabora riba cada capitulo y paragraf 
corespondiente. 


E paragraf di Departamento di Recurso Humano (DRH) 
ta duna informacion riba varios tema di importancia entre 
otro Personeelslasten, Personeelsverloop y Redenen 
Personeelsverloop di pais Aruba te cu aña 2023. 


PERSONEELSLASTEN: 

Esaki ta trata di gastonan di personal di pais Aruba te cu aña 
2023. Prome Minister ta duna un splicacion cu ora cu no tuma 
personal adicional den servicio, e gastonan ta subi pa e motibo 
cu personal den servicio di Gobierno ta haya un periodieke 
verhoging of promocion y cu esey e empleado ta haya mas 
entrada y asina e gastonan pa Gobierno ta aumenta. Por 
observa si cu gastonan di Gobierno a stabilisa despues cu a 
reduci salario di ambtenaar cu 12.6% despues di e pandemia. 
Otro dato di importancia ta e cifranan di overtime cu ta fluctua 
bastante y esakinan ainda ta relativamente halto den Gobierno. 
E departamento ta traha riba dj'e constantemente y ta purba 
maneh'e na e miho manera. 


PERSONEELSVERLOOP: 

Aki ta indica e desaroyo di e cantidad di personal den 
Gobierno. Na aña 2017, ora Gabinete Wever-Croes a sinta, 
e cifra aki tawata na su punto di mas halto cu 4869 personal. 
Durante e añanan di Gabinete Wever-Croes, e cifra aki a baha 
constantemente y por observa cu aña 2023 a cera cu 4241, 
marcando un diferencia di -628. Esaki ta resultado di bon 
gobernacion. 

Prome Minister ta remarca cu desde cu su gobierno a sinta, e 
compromiso cu Aruba y Hulanda tawata cu e lo baha e cantidad 
di personal den servicio di Gobierno pa asina por tin un miho 
maneho y consecuentemente baha e peso grandi cu tawatin 
riba e caha di Gobierno di Aruba. Actualmente e trabounan ta 
sigui pa den futuro e cifra sigui disminui. Aki por mira un bes 
mas cu Gabinete Wever-Croes ta cumpli cu su promesanan. 


REDENEN PERSONEELSVERLOOP: 

Aki ta duna e informacion riba e motibonan cu e cantidad di 
personal a baha. E cifranan aki di e personanan cu a bay, no tur 
a wordo reemplasa resultando den e reduccion di e cantidad 
di personal; 


- VUT (97 persona) 
- Contractnan finalisa (28) 
- Personanan cu a bandona servicio riba propio peticion (62) 


PERSONEELSLASTEN 2023 


De personeelslasten zijn gedurende de laatste jaren trendmatig gedaald. De voornaamste reden hiervoor was het 
bevorderen van de uitstroom van personeel — conform het Beleidsplan Verlaging Personeelskosten (hierna: 
BVP) - welke in een geleidelijke afname van het aantal overheidswerknemers heeft geresulteerd. 


Door deze aanpak is het personeelsbestand tot cind 2023 met 628 FTE gedaald in vergelijking met eind 2017 en 
zijn de personeelskosten gedurende deze periode binnen de afgesproken norm van Afl. 479 miljoen gebleven. 
Desondanks hebben niet alle onderdelen van het BVP het beoogde resultaat opgeleverd, zoals het terugdringen 
van de overwerkvergoeding en het tegengaan van de autonome groei door de invoering van 
prestatiemanagement. 


2017 2018 2019 2020 2021 2022 2023 
Personeelskosten Afl. 470,91 Afl. 473,10 Afl. 472,52 Afl. 428,73 Afl.418,35 Afl. 425,12 Afl. 456,80 
Overwerkkosten Afl. 25,62 Afl. 25,60 Afl. 26,10 Afl. 21,10 Afl. 22,36 Afl. 23,63 Afl. 25,00 

5,4% 5,4% 5,5% 4,9% 5,3% 5,6% 5,5% 


PERSONEELSVERLOOP 2017-2023 


Het aantal personeelsleden is vanaf 2017 per saldo verlaagd van 4.869 tot 4.241. Dat is per saldo 628 FTE 
minder dan bij de start van het BVP, cen verlaging van 13%. 

2017 2018 2019 2020 2021 2022 2023 
Bezetting per eind v/h jaar 4.869 4.823 4.743 4.629 4.518 4.432 4.241 
-46 -126 -240 -351 -437 -628 


REDENEN PERSONEELSVERLOOP 2023 


Kwartaal 1 Kwartaal 2 Kwartaal 3 Kwartaal 4 Totaal 
Indienstnemingen 16 37* 31 


Uitdiensttredingen 
VUT-regeling 


Aflopende contracten 


Pensioenleeftijd 
Disciplinair ontslag 
Overlijden 


-51 
11 
6 
Op eigen verzoek 22 
9 
1 
2 
Overige redenen 0 


* Informatie komt niet overeen met URK Q3 2023. Bij nadere controle bleek dat er meerdere 
indienstnemingen zijn plaatsgevonden in kwartaal 3 2023. 


- Pensioen (23) 

- Retiro pa motibo disciplinario (9) 
- Fayecimiento (9) 

- Otro motibonan (15) 


Prome Minister Evelyn Wever-Croes ta invita e pueblo di 
Aruba pa lesa e Relato Anual 2023 completo y asina keda bon 
informa riba tur e logronan y trabounan di su ministerio. 

Por haci esaki riba Facebook di Gabinete Wever Croes, riba 
website di BUVO of via e plataforma di issuu: 
https://issuu.com/gabinetewevercroesaruba/docs/ 
jaarverslag_algemene_zaken_2023 

Prome Minister Evelyn Wever-Croes: 


CAMBIONAN DEN LEY DI KIESVERORDERING A 
WORDO APROBA CU 15 NA FABOR Y 4 CONTRA 


Dialuna 13 di mei, Parlamento di Aruba, den reunion publico 
a trata cambionan den e ley di Kiesverordering. E ley aki, 
despues di desertacionnan di Parlamentarionan y entrega di 
varios mocion, pa un rato despues di 3or di atardi a wordo 
aproba cu 15 na fabor y 4 contra. Dos persona cu no tawata 
presente ta Parlamentario Benny Sevinger y Parlamentario 
Marisol Tromp. 


Prome Minister Evelyn Wever-Croes durante e reunion a 
duna un splicacion amplio riba e dos cambionan cu a wordo 
proponi y tambe a contesta e diferente preguntanan di e 
Parlamentarionan. 


Cambio den kiesregister: 

E prome tin di haber cu e proteccion di privacidad di tur 
ciudadano di Aruba. Den e ley actual, partidonan politico por 
haya ful e kiesregister cu tur informacion di e votado. Esaki ta 
contene e fecha di nacemento, pais unda e persona a nace, 
su adres y ken mas ta biba na e adres y otro informacion di e 
ciudadano. Prome Minister ta remarca cu a base di tratado y 
desaroyonan internacional no por sigui duna e informacionnan 
personal di un persona y e ley cu a wordo trata y aproba ta pa 
ancra esaki y stop di duna e informacionanan aki. 


Entregamento y condicionnan di listanan digital 

E di dos cambio den e ley di e Kiesverordering tin di haber 
cu entregamento di listanan digital di e candidatonan y e 
condicionanan cu mester cumpli cu ne. Dia di entrega lista, e 
partido por scoge si ta entrega e lista fisicamente na Censo of 
manda e lista digitalmente via email. 


Prome Minister ta remarca cu durante e tratamento di e ley den 
Parlamento, Partido Accion 21 y Partido AVP a trece un serie 
di amienda padilanti y akinan a splica nan cu e amiendanan cu 
nan a presenta ta trata di cambionan grandi y pa esey mester 
cana e procedura di busca conseho entre otro na Raad van 
Advies, Electorale Raad of Censo y nan no a haci esaki den tur 
caso. Prome Minister a recomenda e partidonan pa cuminsa 
cu un ley di iniciativa ya cu esey ta e derecho consitucional di 
cada parlamentario. E partidonan tawatin obhecion cu esaki 
ya cu nan tawata kier pa nan amienda ta parti di e ley pero 
Parlamento den su gran mayoria a desaproba e amiendanan 
aki. 


“Mi ta gradici Parlamento pa a sostene e cambionan den e 
ley aki teniendo cuenta asina cu e proteccion di privacidad 
di cada ciudadano di nos pais”, Prome Minister a expresa. 

E 


Prome Minister Evelyn Wever-Croes: 


FINAL 


“Examen final ta marca e culminacion di añanan di dedicacion, 


persistencia y trabounan duro”” 


Nos ta den e temporada na unda cu studiantenan na Aruba 
ta drenta den examen final. Esaki ta marca e culminacion di 
añanan di dedicacion, persistencia y trabounan duro. Y exito 
di esaki ta tambe, e esfuerso y compromiso cu cada studiante 
a pone pa logra su meta den educacion. Examen final no ta 
solamente e midi di conocemento academico cu studiantenan 
ta adkeri durante añanan, sino tambe e ta e refleho di e forsa 
interior pa studia cu determinacion y motivacion. 


Prome Minister Evelyn Wever-Croes ta manda palabranan di 
exito na cada studiante di nos pais encurashando nan pa den 
e temporada di examen, pa keda firme, determina, sigui kere 
den nan mes y den nan habilidadnan pa logra. 


“Mi ta desea tur studiante cu ta drentando examen final, hopi 
exito. Bay cu confiansa. Cu Dios ilumina cada un di boso pa 
boso por ta exitoso den e temporada aki. E lo ta un temporada 
dificil, cu hopi stress, nerviosismo y perdemento di soño. Pero, 
boso ta bon prepara, ta costumbra caba y awo ta cuestion pa 


di | i SA 
pusha un tiki mas y duna un poco mas di bo mes y mi ta sigur 
cu boso lo pasa e periodo di examen hopi exitoso”, Prome 
Minister a expresa. | 


SINTONISA 


CONFERENCIA DI PRENSA 
DI GOBIERNO DI ARUBA 


Gabinete Wever-Croes 


DIALUNA Y DIAHUEBS | 10:00 AM 

MINISTER 


MIND MATTERS DI FADA ARUBA 
E prome conferencia di Salud Mental aki na Aruba 


Recientemente, Minister di Finansa y Cultura, Xiomara 
Maduro, tabata presente na e prome conferencia di 
Salud Mental organisa pa Fundacion Anti Droga Aruba, 
titula Mind Matters. 


Den un Cas di Cultura completamente transforma, e 
conferencia aki a sa di kibra tur expectativa. Oradornan 
Dorilis Werleman di Psycoach y Marcelino Mauricio di 
Mental Health Caribbean a sa di comparti conocemento 
y hermentnan di con pa trata cu diferente reto cu nos 
por topa cune relata na nos salud y bienestar mental. 


“Mi ta sumamente contento cu nos por a presencia e 
prome conferencia di salud mental cu ta sumamente 
necesario mirando cu ta un topico cu no ta discrimina y 
cu ta toca nos tur, sea ta di forma directo of indirecto. Cu 
e informacion, conocemento y hermentnan comparti, 
mi ta sigur cu tur esnan presente por ta mas consciente 
di e importancia di tin un bon salud mental y kico por 
haci si en caso nan tin retonan pa cu esaki. 


E no ta un topico facil mirando cu salud mental ta algo 
invisibel, pero mas nos papia di dje, mas nos por sifia 
con pa trata cu esaki y primordialmente pa tin compasion 
y comprension pa esnan cu por ta pasando den 
desafionan pa cu esaki” tabata palabra di e mandatario 
na final di e conferencia aki. 


Minister Maduro ta manda un palabra di felicitacion y ta 
gradici FADA Aruba pa un tremendo conferencia, alabes 
ta gradici colega Ministernan Oduber y Tjon, Piso Tres y 
Aruba Bank cu a kere den e proyecto aki. Finalmente e 
mandatario ta boga pa mas conscientisacion y dialogo 
riba e topico aki cu ta un topico cu ta di sumo importancia 
pa nos comunidad y nos Pais. Salud mental ta bal. 

MINISTER 


MINISTER GEOFFREY WEVER A DUNA 
PRESENTACION DI DESAROYO SOSTENIBEL NA 
COLEGIO PASTOOR KRANWINKEL 


Riba 8 di mei ultimo e muchanan di 6e klas na scol basico 
Colegio Pastoor Kranwinkel a ricibi un presentacion for di 
minister Geoffrey Wever tocante e metanan di desaroyo 
sostenibel. 


E metanan di desaroyo sostenibel (Sustainable Development 
Goals of SDGs) ta un set di 17 metanan general estableci pa 
Nacionnan Uni, cualnan ta contribui na un mundo mas sostenibel 
cu miho calidad di bida pa un y tur. Durante e presentacion a 
enfoca cu cada un di nos tin e deber y oportunidad pa contribui 
na sostenibilidad di nos isla y nos mundo. 


Pa e hobennan esaki ta importante mirando nan ta e generacion 
cu den futuro lo mester encarga nan mes pa enfrenta y supera 
cualkier reto causa pa clima y otro desaroyonan internacional 
cu tin efecto riba Aruba. Logra esaki ta un esfuerso comun. 


E mandatario a keda satisfecho cu por a dialoga cu e hobennan 
riba e 17 metanan di desaroyo sostenibel, cual entre otro ta 
encera: caba cu pobresa; 

caba cu hamber; promove salud y bienestar; enseñansa 
di calidad: oportunidad igual di genero; awa limpi; energia 
limpi y economico; trabou decente y crecemento economico; 
innovacion y infrastructura; reduci desigualdad; barionan y 
comunidadnan sostenibel; produccion y consumo responsabel; 
accion riba clima; bida bou awa; bida riba tera; paz, husticia y 


institucionnan formalisa. 


E ultimo meta number 17 ta enfoca riba "Partnership pa logra e 
metanan". Riba e punto aki minister Geoffrey Wever a finalisa 
cu un empeño pa nos tur, incluso hobennan, uza cualkier 
oportunidad pa contribui, den cualkier forma sea chikito of 
grandi, pa bienestar y sostenibilidad di nos isla Aruba y tur su 
ciudadanonnan. 


Minister Geoffrey Wever ta gradici Colegio Pastoor Kranwinkel 
pa e recepcion caluroso. MN 

MINISTER 


En conexion cu Dia di Mama Tera 


En conexion cu e siman dedica na Mama Tera, dia 25 di april 
ultimo, Minister Endy Croes acompafia pa su kerida esposa 
Dilailah Croes — Odor a atende e Anochi di Lectura Ban 
Planta (Evening of Lectures Let's Plant) organisa pa Biblioteca 
Nacional Aruba. Tambe presente na e ocasion aki tabata colega 
Minister Ursell Arends y Minister Geoffrey Wever. E tema di e 
XI Sustainable Education Symposium di e afia aki ta titula: Ban 
Planta (Let's Plant) cu ta relaciona cu SDG #15 “life on land”. 
E actividad a combina un anochi di informacion cu un mercado 
di productonan organico y sostenibel. 


Tabatin e oportunidad pa cumpra e productonan for di nos 
artesanonan local. E Sustainable Education Symposium 
(SES) ta forma un parti integral di e proyecto di educacion 
sostenibel di Biblioteca Nacional Aruba. Durante e evento, 
diferente orado a hiba palabra entre otro, Sr. Rendell de Kort, 
Sra. Roselinde Barros — Poels y Sr. Gregory Fung - A - Fat. 
E lecturanan a enfoca riba diferente aspecto di plantamento, 
sosten comunitario, cuminda como parti di nos cultura y impacto 
ambiental. Pa conclui, Minister Endy Croes ta felicita e ekipo di 
Biblioteca Nacional Aruba, Santa Rosa y tur e participantenan 
cu un simposio exitoso. MN 

Minister Endy Croes: 


EKIPO DI SOFTBALL QUISGQUEYA A ORGANISA 
UN CAMPEONATO INTERNACIONAL DI SOFTBALL 
AKI NA ARUBA 

Diadomingo merdia, Minister di Enseñansa y Deporte Endy 
Croes a bishita e veld di Aruba Juniors pa un campeonato 
internacional di softball organisa pa ekipo di Quisqueya. Den 
e ocasion aki un ekipo di Dominicano di softball residencia na 
Orlando tambe a participa den e campeonato internacional aki 
na Aruba. 


E meta di e campeonato aki ta pa recauda fondo pa representa 
Aruba den e campeonato Copa ABC Bonaire 2024 na Boneiro 
den e ditres (3) siman die luna di mei. Un tremendo campeonato, 
unda famia y amigonan tabata presente pa apoya nan ekipo 
preferi. Minister Endy Croes ta felicita e organisadonan di e 
tremendo campeonato di softball y ta desea nan hopi exito den 
e campeonato na Boneiro. 


MINISTER ENDY CROES A ATENDE E EVENTO DI 
PA dic NA RANCHO MONTE sind 


Diasabra 4 di mei, den un esfera di hermandad Rancho Monte 
Azul a organisa e evento di Raspa Raspa, unda cu tur e clubnan 
di cabayista a bin hunto y a show nan cabaynan. 

Minister Endy Croes acompaña pa su kerida esposa Dilailah 
Croes — Odor y nieto Kai a acudi na e evento aki pa duna 
sosten y apoyo na e cabayistanan. E anochi tabata yen di 
ambiente y goso. 


Tambe Minister Endy Croes, su kerida esposa y nieto tabatin e 
oportunidad pa monta un cabay. Rancho Monte Azul ta gradici 
Minister Endy Croes pa atende e evento y asina conoce un 
poco mas di cerca di e deporte aki. Por ultimo, Minister Endy 
Croes ta gradici Sr. Oscar Werleman p'e invitacion y caluroso 
recepcion. Alabes e mandatario di Deporte ta felicita Rancho 
Monte Azul cu e tremendo evento. 

Minister Endy Croes: 


GRANDIOSO COMPETENCIA DI HISAMENTO DI 
FLI NA CENTRO DI BARIO PLAYA PABAO 


En conexion cu Dia di Rey, Minister di Ensefiansa y Deporte 
Endy Croes a acudi na Centro di Bario Playa Pabao pa 
competencia di hisamento di fli. Dos dia di competencia, unda 
por a observa un cantidad di fli creativo y di diferente tamafio. 


E afia aki pa prome biaha Centro di Bario Playa Pabao a 
organisa hisamento di fli cu luz. Ademas di esaki, DJ Alvin 
tabata presente pa pone un tremendo ambiente. Minister Endy 
Croes ta felicita e organisadonan di e gran evento aki. Alabes, 
ta felicita tur nos talentonan local cu a participa den e magnifico 
competencia di hisamento di fli. 

E== 


CU SOSTEN DI 


Recientemente, Minister Endy Croes a reuni cu president 
di Amateur Baseball Bond Aruba (ABBA) Sr. Kevin James. 
Durante e encuentro, Sr. James a presenta su plan y vision 
nobo y moderno p'e disciplina di baseball den su totalidad. 
Lo ehecuta un structura nobo pa AA y e otro liganan. E 
mandatario di Deporte a comparti algun idea cu Sr. James. 
Ademas di esaki, Minister Endy Croes a duna su compromiso 
cu lo duna sosten financiero pa asina ABBA por realisa nan 
campeonatonan y muy probablemente prepara seleccion. 


Tambe a trata diferente punto interesante pa cu e Kingdom 
Series 2024 cu ta tuma luga na luna di october proximo na 
Aruba. Na luna di juni, e delegacion di Hulanda ta na Aruba 
pa asina finalisa e preparacionnan pa e Kingdom Series 2024. 
“E tabata un bon reunion, tin proyectonan grandi na caminda 


Minister Endy Croes: 


ARUBA (ABBA) Pi 


y ABBA por conta cu sosten di Gobierno di Aruba”, Minister 
Endy Croes a finalisa. 


Diabierna anochi, Minister 
Endy Croes acompaña pa 
su esposa Dilailah Croes - 
Odor a presencia e show di 
baile titula: “The Celebration 
of Dance” organisa pa 
docente di baile y coreografo 
Pierangely Wever di Scol di 
Baile Diana Antonette. Dia 29 
di april ultimo, a conmemora 
Dia Mundial di Baile y en 
conexion cu e fecha special 
aki a presenta un magnifico 
show di baile. Un sala di Cas 
di Cultura completamente 
yen a presencia e show 
colorido, talentoso y creativo. 


Tabatin diferente show di entre 
otro, ballet clasico, salsa, 
hip hop, baile cultural, baile | 
contemporaneo y reggaeton 
presenta pa diferente grupo 
di baile di chikito te grandi. 
Tambe Sra. Diana Antonette 
a haci un magnifico presentacion di flamenco e anochi aki. 
Por ultimo, Minister Endy Croes ta gradici Scol di Baile Diana 
Antonette p'e invitacion y caluroso recepcion. Alabes ta felicita 
nan cu un bunita show. “Nos a disfruta di cada momento di e 
presentacion”, Minister Endy Croes a expresa. 


Gabinete Wever-Croes 


Murayanan na San Nicolas, cu un tempo 
tawata silencioso y senciyo, a bira inspiracion 
pa creatividad dinamico di varios artista. 
Cada arte di muraya ta un celebracion di 
diversidad, cultura y union, dunando bida na 
murayanan y transforma nan den obranan 
maestro. 


2024 


ANA DI STABILIDAD Y PROSPERIDAD 


